EGIBAR ARTOLA (EAJ, 2017-03-30):
Zintzotasunezko ariketak egiten ari garenez, behintzat sinestu ezazu esandakoa eta emandako hitza. Ganbara honetatik kanpo, ez da ezer negoziatu ez Madrilen eta ez inon. Sinistu, ze bestela hurrengo analisian ere erratu egingo duzu. Behintzat datu hori sartu ezazu.
Ze gero aipatzen duzu ikusmen estrategikorik ez duzula ikusten gure Gobernuan. Baina bistan da planak irakurri dituzu, gobernu programa ere bai, programa badagoela, planak badaude, tresnak ere martxan, abian jarri dira oso denbora gutxian. Badago norabide bat. Gustukoa ez izatea, beno, konforme, dialektika barruan zilegitasun osoz eztabaidatuko dugu. Baina programa badago. Ibilbide orri bat ere egon badago. Eta lortu dugun akordioa.
(...) 29 hitzartu ditugu emendakinen bidez Alderdi Popularrarekin, presupuestoaren % 0,2. Ez dakit aldaketa estrategiko handirik dagoen baina beno behintzat begiratu ezazu eta ikusiko dugu bai zuzenketa partzial horietan horren nondik norakoa.
Nik esango nizukeena da politikan gauza, ez dakit puruak edo ideia garbiak, ezin garbiagorik, ez dira existitzen. Eta existitzen baldin badira kalterako, ezta? Eta politikan ura izan behar da edangarria. Edangarria. Eta bai zuek gurekin tratuan sartu behar zaretenean eta guk zuekin, ura edangarria izan behar du.
Eta nik aipatu dizudan adibidea gero buelta eman diozu. Posible dela akordioa gurekin, bai. Nik adibide konkretu bat jarri dizut, "Y"aren proiektua Aurrekontuetan dagoen bitartean zuk ikusten duzu posible gurekin akordio bat hori salbuespen gisa aparkatzen ez baldin badugu, Ezker Batuarekin egiten genuen bezala? Ez didazu erantzun.
Eta nik uste dut hor daukagula potentzialki arazo bat. Arazo bat daukagu bakoitzak bere ibilbidea eduki duelako politikan, instituzioetan eta zuek beste borroka klase batzuetan. Hortxe dago. Eta nik uste dut hori erabaki estrategikoa izango denez, ba kontutan izan dezagun ere zeren urteak aurrera doaz.
Eta aipatu duzu bertsioa hau dela eta ez beste batzuk eman dutena. Aizu, el PNV, Ortuzar creyó a partir del acuerdo presupuestario en Álava que podría convencer a EH Bildu y nosotros nos movimos, hori ez du PNVk esan. Esan du sindikatu bateko buruak.
Eta atzo bertan errazagoa da ezkerreko alderdiak baldintzatzea, beste ELAko kide batek esaten du. Eta kazetariak galdetzen dio: Orduan, Ortuzarrek arrazoi? Eta erantzunean jartzen du: Barreak.
Ez. Ez da egia hori. Baina orduan Ortuzarrek arrazoi eta orduan barre egin. Beno nik ez diot sindikatu inori aitortzen ez zuen eta ez gugan ere eraginik edukitzeko ahalmenik, baina beraiek bai azaldu dute horretarako misioa ere badutela bizitza honetan.
Etorkizunari begira hiru helburu.
Bat. Herriak, gure herriak ekonomikoki indartsu izan behar du diru-sarrera egonkorrak bermatzeko. Indartsu izan behar du gure herriak eta industriak indartsu izan behar du gure diru-sarrerak egonkortzeko. Nahiago genuke urtero-urtero % 2,5 edo % 3ko hazkundea bermatuko bagenu.
Bi. Izan behar dugu gure politika publikoetan eraginkorrak. Eraginkorrak zeren hemen diru-sarreraz ari gara baina gastua ez dugu aipatzen. Gastua gehi inbertsioa, inbertsioa gehi gastua. Eta horretan ere eraginkorrak izan behar dugu.
Eta hiru. Erabaki estrategikoak hartzerakoan asmatu egin behar dugu herri bezala, eta horretarako denen beharra daukagu. Denak gara beharrezko erabaki estrategiko horietan asmatzeko.
Gertatzen dena da hemen ongizate gizartea mantendu nahi dugula eta nahiz eta gu gure errealitatea den ezberdintasun gutxien dagoen herria eta punta puntako politika sozialak dituen herria, hori da gure altxorretako bat, zaindu beharrekoa. Eta hori ez da bi edo hiru erabakiekin azkeneko urtean...
...hori da gure altxorretako bat, zaindu beharrekoa. Eta hori ez da bi edo hiru erabakiekin azkeneko urtean hartu, 89tik dator. Eta hori egin da egokitu, hobetu eta etorkizunari begira ere, ukituak edo aldaketak sartu beharko dizkiogu sistema berari.